**ОБЩИНСКА ИЗБИРАТЕЛНА КОМИСИЯ ВЕЛИКО ТЪРНОВО ЗА ИЗБОРИТЕ ЗА МЕСТНИ ИЗБОРИ ОТ РЕПУБЛИКА БЪЛГАРИЯ НА 27 ОКТОМВРИ 2019 Г.**

**ПРОТОКОЛ № 49**

 Днес, 03.12.2019 г. – 17:00 ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.-председател: Кирил Георгиев Станчев

Зам.-председател: Шенгюл Хасан Сармахмудова

Секретар: Христо Здравков Данев

Членове 1. Силвия Дечева Дечева

 2. Илмира Мирославова Илиева

 3. Николина Красимирова Митева

 4. Калина Недева Романова

 5. Светлана Георгиева Иванова

 6. Мирослав Данев Манев

 7. Милена Христова Филкова

 8. Слав Красимиров Личев

Комисията има необходимия кворум за вземане на решения. Председателят уведоми присъстващите членове на комисията, че предлага заседанието да се проведе при предварително оповестения дневен ред, а именно:

Т.1. Вземане на решение по жалба с вх. № 461/26.11.2019г.

Гласували :

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев За

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Милена Христова Филкова За

 5. Калина Недева Романова За

 6. Светлана Георгиева Иванова За

 7. Мирослав Данев Манев За

8. Слав Красимиров Личев За

Комисията единодушно прие така предложения дневен ред.

Преди да се пристъпи към разглеждане на точката от приетия дневен ред Председателят уведоми комисията, че след предходното заседание е получила от Административен съд Велико Търново влязлото в сила определение по АХД№682/2019г., с което се прекратява производството по делото и се оставя без разглеждане жалбата на ПП БДО. Също така в качеството на Председател е получила и протокол от 18.11.2019г. по АХД№676/2019г. по описа на Административен съд Велико Търново, с което се прекратява производството по делото и се оставят без разглеждане жалбите на Йордан Морчев-кандидат за кмет на кметство Леденик, Ваня Бижева-кандидат за кмет на кметство Леденик и Христо Попов-кандидат за кмет на кметство Леденик. Освен това Председателят уведоми комисията, че е получила писмо №МИ15-1518/20.11.2019г. на ЦИК, с които се уведомяват всички комисии, че не са орган по смисъла на ЗПКОНПИ и не следва да утвърждават образците на декларациите по чл.35, ал.1,т.1 и т.3 от ЗПКОНПИ. Премина се към разглеждане на единствената точка от дневния ред.

Т.1. Вземане на решение по жалба с вх. № 461/26.11.2019г.

Председателят на комисията предложи за гласуване следния проект на решение:

„**РЕШЕНИЕ**

**№ 273**

**Велико Търново, 03.12.2019 г.**

ОТНОСНО: жалба с вх. № 461/26.11.2019г.

Областен управител Велико Търново чрез писмо изх.№ОА04-8684/21.11.2019г. е изпратил по компетентност на ОИК Велико Търново жалба от С.К.П. от гр. Велико Търново. Същата е регистрирана в деловодството на комисията под № 461/26.11.2019г. В жалбата г-жа П. сочи, че на 27.10.2019г. й е отказано да употреби конституционно признатото право да гласува. Посочва, че за това обстоятелство е уведомила Общинската избирателна комисия. Моли да бъдат възстановени изборните й права служебно и „да бъдат наказани виновните за това“.

При служебна проверка ОИК Велико Търново установи, че на 27.10.2019г. и в последствие няма постъпвала жалба от г-жа С. П., касаеща правото й да гласува в Местните избори, произведени на 27.10.2019г., независимо от изложеното в жалбата. Не е депозирана жалба и срещу членове на СИК. ОИК Велико Търново с писмо изх.№99/29.11.2019г. поиска информация от страна на Община Велико Търново за постоянния и настоящия адрес на жалбоподателката. В отговор изх.№37-206-48#1/02.12.2019г. на Община Велико Търново се предоставя информация, видно от която С. П/ има постоянен адрес от 31.05.2000г. в гр. Велико Търново, ул. \*\*\* и настоящ адрес от 18.05.2004г. в Чешка Република.

Видно от събраната информация жалбоподателката не може да гласува при произвеждане на Местни избори в Република България. Съгласно Чл. 396. (1) от Изборния кодекс „Право да избират общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода *и са живели най-малко през последните 6 месеца в съответното населено място*“. Съгласно легалната дефиниция дадена в ДР§ 1 т.4 от ИК "Живял най-малко през последните 6 месеца в съответното населено място" по смисъла на чл. 396 е:“а*) български гражданин, който има адресна регистрация по постоянен и настоящ адрес на територията на съответната община или кметство*; б) български гражданин, който има постоянен и настоящ адрес в различни общини или кметства на територията на Република България; в) гражданин на друга държава – членка на Европейския съюз, който има адрес на пребиваване на територията на съответната община или кметство, към дата 6 месеца преди датата на произвеждане на изборите, като променилите адресната си регистрация след тази дата имат право да гласуват по предишната си адресна регистрация, където са включени в избирателните списъци“. С оглед обстоятелството, че жалбоподателката има настоящ адрес в Чешка Република жалбата се явява неоснователна и на лицето правилно й е отказано да упражни право на гласуване в произведените Местни избори 2019г.

Предвид горното, Общинска избирателна комисия Велико Търново, на основание чл.87, ал.1, т.22 от Изборния кодекс

**РЕШИ:**

**ОСТАВЯ БЕЗ УВАЖЕНИЕ** като неоснователна жалба с вх. 461/26.11.2019г. от С.К.П.

Препис от решението да се изпрати на Областен управител за сведение.

Решението подлежи на оспорване пред ЦИК- София по реда на чл. 88 от ИК.“

Комисията гласува както следва:

Председател: Десислава Стефанова Йонкова За

Зам.-председател: Шенгюл Хасан Сармахмудова За

Зам.-председател: Кирил Георгиев Станчев За

Секретар: Христо Здравков Данев За

Членове: 1. Николина Красимирова Митева За

 2. Силвия Дечева Дечева За

 3 Илмира Мирославова Илиева За

 4. Милена Христова Филкова За

 5. Калина Недева Романова За

 6. Светлана Георгиева Иванова За

 7. Мирослав Данев Манев За

8. Слав Красимиров Личев За

Решението беше взето в 17:10 ч.

Председателят закри заседанието.

 Председател: ..………………………….

 / Десислава Йонкова /

 Секретар: ..………………………….

 / Христо Данев /